recursal/SuperWikiNEXT-32B huggingface dataset:
**চপলাকান্ত ভট্টাচার্য** (ইংরেজি: Chapalakanta Bhattacharya) ( ১৬ জানুয়ারি ১৯০১  -  ১৬ জানুয়ারি  ১৯৮৯) ছিলেন খ্যাতনামা সাংবাদিক ও স্বাধীনতা সংগ্রামী। জাতীয় কংগ্রেসের সদস্য ও স্বাধীন ভারতের লোকসভার সদস্য ছিলেন তিনি।

জন্ম ও প্রারম্ভিক জীবন
----------------------

চপলাকান্ত ভট্টাচার্যের জন্ম ১৯০১ খ্রিস্টাব্দের ১৬ ই জানুয়ারি বৃটিশ ভারতের অবিভক্ত বাংলার অধুনা বাংলাদেশের ফরিদপুরের কোটালিপাড়া। কলেজের পড়াশোনা কলকাতায়।  প্রেসিডেন্সি কলেজে ব্যবহারশাস্ত্র নিয়ে পড়াশোনা করলেও তিনি ব্যবহারজীবি হন নি স্বাধীনতা সংগ্রামের যুক্ত হয়ে যাওয়ার কারণে। পরিণত বয়সে অবশ্য কলকাতা বিশ্ববিদ্যালয় থেকে প্রাইভেটে এম. এ পরীক্ষা দিয়ে শীর্ষস্থান অধিকার করেন।

স্বাধীনতা আন্দোলনে সক্রিয়তা
----------------------------

দেশসেবার প্রয়োজনে প্রথমে কর্মজীবনে প্রবেশ না করে ১৯২০-২১ খ্রিস্টাব্দে স্বাধীনতা সংগ্রামের সাথে সক্রিয়ভাবে যুক্ত থাকেন। তিনি মদনমোহন মালব্যের ঘনিষ্ঠ সঙ্গী এবং  মহাত্মা গান্ধীর ভাবশিষ্য ছিলেন।

কর্মজীবন
--------

সেসময়ের জাতীয়তাবাদী দৈনিক আনন্দবাজার পত্রিকার অন্যতম প্রতিষ্ঠাতা-সম্পাদক প্রফুল্লকুমার সরকার ১৯৪৪ খ্রিস্টাব্দে প্রয়াত হলে, চপলাকান্ত পত্রিকাটির সম্পাদক হন এবং দীর্ঘদিন নির্ভীক, তেজস্বী ও নিরপেক্ষভাবে কাজ করেন। তার সম্পাদনার সময়েও জাতীয় জীবনে পত্রিকাটির প্রভাব ও খ্যাতি অক্ষুণ্ণ ছিল।  শ্যামাপ্রসাদ মুখোপাধ্যায়ের  সাথেও তার যথেষ্ট ঘনিষ্ঠতা ছিল। ১৯৪৬ খ্রিস্টাব্দের ১০ ই অক্টোবর কোজাগরী পূর্ণিমার রাতে ও তার পরবর্তীতে সংগঠিত নোয়াখালী দাঙ্গায় গণহত্যার  কারণে  ছুটে গিয়েছিলেন মহাত্মা গান্ধী সুচেতা কৃপালনী সহ বহু নেতারা। সাম্প্রদায়িক সম্প্রীতি পুনঃস্থাপনে সচেষ্ট ছিলেন তারা। আর আনন্দবাজার পত্রিকার হয়ে সংবাদ সংগ্রহে চপলাকান্ত নিজে সেখানে গিয়েছিলেন এবং সাম্প্রদায়িক হত্যাযজ্ঞের রক্তাক্ত অধ্যায়ের বিস্তারিত বিবরণ পত্রিকায় বহু নিবন্ধে ও  "নোয়াখালির ধ্বংসকান্ড" শীর্ষক পুস্তকে তুলে ধরেন। স্বামী বিবেকানন্দের তপঃপূত কন্যাকুমারীর সাগরশৈলে বিবেকানন্দ রক টেম্পলে তার সক্রিয় সহযোগিতা উল্লেখযোগ্য। চপলাকান্ত ভট্টাচার্যের উদ্যোগেই কলকাতা বিশ্ববিদ্যালয়ে সাংবাদিকতা বিভাগ সৃষ্টি হয় এবং প্রভূত উন্নতি ঘটে। তিনি সাংবাদিকতা বিভাগের ডিন হয়েছিলেন। আনন্দ বাজার পত্রিকায় থাকার সময়ই জাতীয় কংগ্রেসের সদস্য ছিলেন এবং ১৯৫৭ খ্রিস্টাব্দ হতে ১৯৭০ খ্রিস্টাব্দ পর্যন্ত তিনি ভারতের লোকসভার সদস্য ছিলেন। পরবর্তীকালে তিনি 'জনসেবক' পত্রিকার প্রধান সম্পাদকরূপে কাজ করেছেন। 
চপলাকান্ত সংস্কৃত সাহিত্য পরিষদের সম্পাদক (১৯৪৩ - ৫৭) ছিলেন। এছাড়াও, তিনি ইন্ডিয়ান জার্নালিস্টস অ্যাসোসিয়েশনের সভাপতি, কলকাতা বিশ্ববিদ্যালয়ের সেনেট, সিন্ডিকেট ও অ্যাকাডেমিক কাউন্সিলের সদস্য ছিলেন। তার রচিত গ্রন্থগুলির মধ্যে উল্লেখযোগ্য হল-

* *এ কেস ফর রিকনসিডারেশন*
* *কংগ্রেস সংগঠনে বাংলা*
* *দক্ষিণ ভারতে*

জীবনাবসান
---------

চপলাকান্ত ভট্টাচার্য ১৯৮৯ খ্রিস্টাব্দের ১৬ ই জানুয়ারি কলকাতায় প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১২৪, আইএসবিএন ৯৭৮-৮১-৭৯৫৫-২৯২-৬
**এথমোসেফালি** হল এক ধরনের সেফালিক ডিসঅর্ডার যা হোলোপ্রসেনফালি দ্বারা সৃষ্ট। এথমোসেফালি হল সবচেয়ে কম সাধারণ মুখের অসঙ্গতি। এটি একটি অনুপস্থিত নাক এবং মাইক্রোফথালমিয়া (একটি বা উভয় চোখের অস্বাভাবিক ক্ষুদ্রতা) সহ একটি প্রবোসিস সরু-সেট চোখকে আলাদা করে নিয়ে গঠিত। সেবোসেফ্যালি, মুখের আরেকটি অসঙ্গতি, একটি ছোট, চ্যাপ্টা নাক দ্বারা চিহ্নিত করা হয় একটি একক নাসারন্ধ্র অসম্পূর্ণ বা অনুন্নত ঘনিষ্ঠভাবে সেট করা চোখের নীচে অবস্থিত।

মুখের অসামঞ্জস্যের বর্ণালীতে সবচেয়ে কম গুরুতর হল মধ্যমা ফাটে ঠোঁট, যাকে **প্রিম্যাক্সিলারি অ্যাজেনেসিস**ও বলা হয়।

যদিও হোলোপ্রোসেনফালির বেশিরভাগ ক্ষেত্রে কারণগুলি অজানা থেকে যায়, কিছু কিছু ডোমিনেন্ট বা ক্রোমোজোম কারণে হতে পারে। ট্রাইসোমি ১৩ এবং ট্রাইসমি ১৮ এর মতো ক্রোমোসোমাল অসঙ্গতিগুলি হলোপ্রোসেনফালি, বা অন্যান্য নিউরাল টিউব ত্রুটি এর সাথে মিলিত হয়েছে। জেনেটিক কাউন্সেলিং এবং জেনেটিক টেস্টিং, যেমন অ্যামনিওসেন্টেসিস সাধারণত গর্ভাবস্থায় অফার করা হয় যদি হলোপ্রোসেনফালি ধরা পড়ে। পুনরাবৃত্তির ঝুঁকি অন্তর্নিহিত কারণের উপর নির্ভর করে। যদি কোনো কারণ চিহ্নিত না করা হয় এবং ভ্রূণের ক্রোমোজোম স্বাভাবিক থাকে, তাহলে হলোপ্রোসেনফালিতে আক্রান্ত হওয়ার সম্ভাবনা প্রায় ৬%।

হলোপ্রোসেনফালির কোন চিকিৎসা নেই এবং ব্যাধিতে আক্রান্ত ব্যক্তিদের জন্য পূর্বাভাস খারাপ। যারা বেঁচে থাকে তাদের অধিকাংশই কোন উল্লেখযোগ্য উন্নয়নমূলক লাভ দেখায় না। যারা বেঁচে থাকে তাদের জন্য চিকিৎসা লক্ষণীয়। এটা সম্ভব যে ডায়াবেটিক গর্ভাবস্থার উন্নত ব্যবস্থাপনা হলোপ্রসেনফালি প্রতিরোধে সাহায্য করতে পারে, তবে প্রাথমিক প্রতিরোধের কোন উপায় নেই।

তথ্যসূত্র
---------

1. ↑  Pooja Dewan, Smriti Rohatgi, Shambhawi Roy, Prerna Batra (2016, Jan-Mar)। "Ethmocephaly: A rare cephalic disorder"। *PubMed*। **1** (1): 11(1): 92–93 – PubMed-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**একদিন যারা মেরেছিল তাঁরে গিয়ে** একটি রবীন্দ্রসঙ্গীত। এটি ১৩৪৬ বঙ্গাব্দের ৯ পৌষ (২৫ ডিসেম্বর ১৯৩৯) রচিত। এটির স্বরলিপিকার হলেন শৈলজারঞ্জন মজুমদার। রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।

গানের কথা
---------

একদিন যারা মেরেছিল তাঁরে গিয়ে

                      রাজার দোহাই দিয়ে

                এ যুগে তারাই জন্ম নিয়েছে আজি,

                মন্দিরে তারা এসেছে ভক্ত সাজি–

                      ঘাতক সৈন্যে ডাকি

                      ‘মারো মারো’ ওঠে হাঁকি ।

                গর্জনে মিশে পূজামন্ত্রের স্বর–

                মানবপুত্র তীব্র ব্যথায় কহেন, হে ঈশ্বর !

                এ পানপাত্র নিদারুণ বিষে ভরা

                দূরে ফেলে দাও, দূরে ফেলে দাও ত্বরা ।।

আরও দেখুন
---------

* রবীন্দ্রনাথ ঠাকুরের রেকর্ডকৃত গান ও কবিতার তালিকা

তথ্যসূত্র
---------

1. ↑  "Rabindranath Tagore - Songs - আনুষ্ঠানিক সংগীত - একদিন যারা মেরেছিল তাঁরে গিয়ে (ekdin jara merechhilo tare giye)"। *www.tagoreweb.in*। সংগ্রহের তারিখ ২০২২-০৯-০৪।
2. ↑  "Song ekdin jara merechhilo | Lyric and History"। *www.geetabitan.com*। সংগ্রহের তারিখ ২০২২-০৯-০৪।
3. ↑  "রেকর্ডে কবিকণ্ঠ", *রবীন্দ্ররচনাভিধান*, ১৭শ খণ্ড, পৃ. ৩৭-৩৯
**তহশিল**, **তহসিল** বা **তালুক** দক্ষিণ এশীয় দেশগুলিতে (প্রধানত ভারতে) *জেলা* ও *মহকুমার* পরে তহশিল একটি প্রশাসনবিভাগ। *তহশিলদার* হচ্ছে এর বিভাগীয় প্রশাসক প্রধান।

ভারত
----

ভারতের জেলাগুলি কয়েকটা মহকুমায় বিভক্ত থাকে এবং মহকুমাগুলি তহশিলে বিভক্ত। ভারতে তহশিলকে কখনো কখনো পঞ্চায়েত সমিতর ইউনিয়নও বলা হয়।.
ভারতের বিভিন্ন রাজ্যে তহশিলকে বিভিন্ন নাম দেওয়া হয় যেমন: মহারাষ্ট্রে *তালুকা*, গুজরাটে *তলুকো*, অন্ধ্রপ্রদেশে *মণ্ডল* ইত্যাদি।

পাকিস্তান
---------

পাকিস্তানে তহশিল হলো দ্বিতীয় স্তরের প্রশাসনবিভাগ। এবং পাকিস্তানে তহশিলকে আবার উপ-বিভাগে ভাগ করা হয় যাকে ইউনিয়ন কাউন্সিল বলে। পাকিস্তানে কয়কটি তহশিল মিলিয়ে একটি জেলা (ڈسٹرکٹ) গঠিত হয়। সিন্ধ প্রদেশে তহশিল শব্দটির পরিবর্তে **তালুকা** শব্দটিও প্রয়োগ করা হয়।

তথ্যসূত্র
---------

1. ↑  *The main purpose of the census is to provide data on size and composition of population of India and its geographic divisions, i.e. population of different states and union territories, districts, blocks and villages.* Sharma, A. K. (২০১২)। *Population and Society*। New Delhi: Concept Publishing Company। পৃষ্ঠা 53। আইএসবিএন 978-81-8069-818-7।
2. ↑  "Taluka Municipal Administration Larkana - Government of Sindh"। ১০ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৬।

বহিঃসংযোগ
---------

* ২০১১ মানচিত্র[*স্থায়ীভাবে অকার্যকর সংযোগ*] ২০১১য় ভারতের সামাজিক, অর্থনৈতিক ও জনসংখ্যার উপাত্ত দর্শাচ্ছে।
**সাধারণ বীমা কর্পোরেশন** বাংলাদেশের একমাত্র রাষ্ট্রীয় সাধারণ বা নন-লাইফ বীমা প্রতিষ্ঠান যা বাংলাদেশ সরকারের অর্থ মন্ত্রণালয়ের প্রত্যক্ষ নিয়ন্ত্রণ ও তত্ত্বাবধানে পরিচালিত হয়। এটি ১৯৭৩ সালের ১৪ মে বীমা কর্পোরেশন আইন ১৯৭৩ এর অধীনে গঠিত হয়।

ইতিহাস
------

সরকারি এই বীমা সংস্থাটি প্রতিষ্ঠার পর থেকে ১৯৮৪ সাল পর্যন্ত একমাত্র সাধারণ বা নন-লাইফ বীমা ব্যবসায় পরিচালনা করে আসছিলো। বাংলাদেশের বীমা বাজারের প্রায় ২০ শতাংশ এই প্রতিষ্ঠানটির দখলে। বাংলাদেশের সরকারি বীমা ব্যাবসায়ের ৫০% নিয়ে এটি কাজ করে। বীমা কর্পোরেশন আইন (সংশোধীত) ১৯৯০ অনুসারে দেশের সরকারি সম্পত্তির ঝুঁকি বীমা সাধারণ বীমা কর্পোরেশনে করা বাধ্যতামূলক।

পরিচালনা
--------

সাধারণ বীমা কর্পোরেশন পরিচালনার জন্য ৭ সদস্যের একটি পরচালনা পর্ষদ আছে যার মধ্যে এক জন খণ্ড-কালীন চেয়ারম্যান।  প্রতিষ্ঠানটির বর্তমান চেয়ারম্যান জনাব **জনাব দুলাল কৃষ্ণ সাহা**, এবং ব্যবস্থাপনা পরিচালক **মোঃ হারুন-অর-রশিদ**।

সেবাসমূহ
--------

বাংলাদেশের একমাত্র রাষ্ট্রীয় নন-লাইফ বীমা প্রতিষ্ঠান হিসাবে সাধারণ বীমা কর্পোরেশন বৃহৎ পরিসরে বাংলাদেশের বীমা ব্যবসার উন্নতির জন্য বীমা, পুনঃবীমা ও প্রয়োজনীয় ঝুঁকি ব্যবস্থাপনা এবং বীমা সংশ্লিষ্ট সকল সমস্যা সমাধানে কার্যকর ভূমিকা পালন করে। ঝুঁকি ব্যবস্থাপনায় প্রতিষ্ঠানটি দেশি বিদেশী অন্যান্য বীমা কোম্পানির সাথে পরামর্শ ও সহযোগিতা নিয়ে থাকে। প্রতিষ্ঠানটির মুল বীমা সেবাসমুহ হচ্ছেঃ

* অগ্নি বীমা
* নৌ-বীমা
* মোটরযান বীমা
* শস্য বীমা
* অন্যান্য বীমা

এছাড়াও প্রতিষ্ঠানটি এসকল বীমার পুনঃবীমা করে থাকে।

তথ্যসূত্র
---------

1. ↑  "সাধারণ বীমা কর্পোরেশন"। *www.sbc.gov.bd* (ইংরেজি ভাষায়)। সংগ্রহের তারিখ ২১ এপ্রিল ২০১৯।
2. ↑  "মোঃ হারুন-অর-রশিদ - সাধারণ বীমা কর্পোরেশন এর নয়া ম্যানেজিং ডিরেক্টর"। *মোঃ হারুন-অর-রশিদ - সাধারণ বীমা কর্পোরেশন এর নয়া ম্যানেজিং ডিরেক্টর | Insurancenews24.com*। ৬ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ০৭ সেপ্টেম্বর ২০২৩।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* সাধারণ বীমা কর্পোরেশন
* আর্থিক প্রতিষ্ঠান বিভাগ
ঘরে বানানো ঘি
**ঘি** ভারতীয় উপমহাদেশে উদ্ভূত হওয়া পরিশোধিত মাখন।
খাবারের স্বাদ- গন্ধ বৃদ্ধিতে ঘি এই অঞ্চলের ঐতিহ্যবাহী রান্নায় বহুদিন ধরে ব্যবহৃত হয়ে আসছে।

প্রস্তুতপ্রণালী
---------------

লবণবিহীন মাখনকে চুলোয় জ্বাল দিয়ে ঘি প্রস্তুত করা হয়। প্রথমে পাত্রে মাখন এর নিয়ে জলটুকু বাষ্প হয়ে উড়ে না যাওয়া এবং প্রোটিনটুকু পাত্রের তলায় জমা না হওয়া পর্যন্ত তা জ্বাল দেওয়া হয়। পরিশোধিত ও রান্না হওয়া মাখন চামচ দিয়ে তুলে নেওয়া হয়, যেন তা পাত্রের তলদেশে দুধের কঠিন অংশটুকুর জমাট বাঁধায় কোন বিঘ্ন না ঘটায়। ঘি ও মাখনের মধ্যে একটি মৌলিক পার্থক্য হল ঘি রেফ্রিজারেটরে না রেখেও দীর্ঘদিন সংরক্ষণ করা যায়, তবে সংরক্ষণ পাত্রটি বায়ুরোধক হতে হবে (জারণ প্রতিরোধ করার জন্যে) ও আর্দ্রতা-মুক্ত হতে হবে।
ঘি এর গন্ধ-স্বাদ এর প্রস্তুতিতে ব্যবহৃত হওয়া দুধ এবং জ্বাল দেয়ার সময়ের ওপর নির্ভর করে। বাঙ্গালিরা গরুর দুধ থেকে তৈরি গাওয়া ঘি (গব্য ঘৃত) কে সবচেয়ে উৎকৃষ্ট ঘি বিবেচনা করে।

খাদ্য হিসাবে ব্যবহার
--------------------

ঘি সহযোগে পরিবেশিত দক্ষিণ ভারতের ঐতিহ্যবাহী খাবার দোসা।
ঘি এর কদর ভারতীয় উপমহাদেশের সর্বত্র। বাংলার বহু রান্নায়, মূলত গুরুপাক খাবারে ঘি ব্যবহৃত হয়ে খাদ্যরসিক বাঙ্গালির রসনার তৃপ্তি ঘটিয়ে আসছে। পোলাও, বিরিয়ানিতে ঘি একটি অত্যাবশ্যক উপকরণ। এছাড়াও নানান রকম ভর্তা ও ভাজিতেও ঘি তার চমৎকার গন্ধের জন্যে সমাদৃত। পঞ্জাবের রেস্তোরা গুলোতে সেখানকার ঐতিহ্যবাহী খাবার তৈরিতে ঘি এর বিপুল ব্যবহার হয়। আবার নান ও রুটি সেঁকার পর এর ওপর ঘি এর প্রলেপ দেওয়া হয়।
বিভিন্ন রকম মিষ্টান্ন, হালুয়া, লাড্ডু ইত্যাদি প্রস্তুতিতে ঘি ব্যবহৃত হয়।

তথ্যসূত্র
---------

1. ↑
2. ↑  "Ghee -- Indian clarified butter"। food-india.com। সংগ্রহের তারিখ ২০০৭-০১-১৩।

বহিঃসংযোগ
---------


উইকিমিডিয়া কমন্সে **ঘি** সংক্রান্ত মিডিয়া রয়েছে।

| * দে
* স
ভোজ্য চর্বি ও তেল |
| --- |
| স্নেহ পদার্থ | 

|  |  |
| --- | --- |
| শূকর চর্বি | 
* ফ্যাটব্যাক
	+ লার্ডো
	+ সালো
	+ Szalonna
* লার্ড
* লার্ডন
* শূকরের উদর
	+ বেকন
	+ প্যানসেটা
	+ নোনা শূকর মাংস
	+ টোসিনো
* স্পেক

 |
| গরুর মাংস/মেষমাংস চর্বি | 
* ক্ষরণ
* সুয়েট
* চর্বিতুল্য পদার্থ
* লেজের চর্বি

 |
| দুগ্ধজাত চর্বি | 
* মাখন
* স্পষ্টিকৃত মাঘন
	+ ঘি
	+ নাইটার কিবেহ
	+ স্মেন

 |
| পোল্ট্রি চর্বি | 
* মুরগির চর্বি
* হাঁসের চর্বি
* Schmaltz

 |
| অন্যান্য প্রাণির চর্বি | 
* তিমিমাছের চর্বি
	+ মুকটুক
	+ তিমির তেল

 |
| উদ্ভিজ্জ চর্বি | 
* বোর্নিও ট্যালো
* কোকো মাখন
* আমের মাঘন
* কৃত্রিম মাখন
* শিয়া মাখন
* সবজি সংক্ষিপ্তকরণ

 |

 |
| তেল | 

|  |  |
| --- | --- |
| মাছের তেল | 
* কড লিভার অয়েল
* শার্ক লিভার অয়েল

 |
| উদ্ভিজ্জ তেল | 

|  |  |
| --- | --- |
| প্রধান তেল | 
* নারিকেল তেল
* ভূট্টার তেল
* তুলা বীজের তেল
* জলপাইয়ের তেল
* পাম তেল
	+ পাম কার্নেল তেল
* চিনাবাদামের তেল
* রাইসরিষার তেল
* কুসুম ফুলের তেল
* সয়াবিন তেল
* সূর্যমুখীর তেল

 |
| বাদাম তেল | 
* Almond oil
* আরগান তেল
* কাজুর তেল
* হেজেলনাট তেল
* ম্যাকাডামিয়ার তেল
* মারুলার তেল
* Mongongo nut oil
* পেকানের তেল
* পাইন বাদামের তেল
* পেস্তার তেল
* আখরোটের তেল

 |
| ফল ও বীজ | 
* আম্বাদি বীজের তেল
* আপেল বীজের তেল
* অ্যাভোকাডো তেল
* ভেন্নার তেল
* আঙ্গুর বীজের তেল
* শণের তেল
* তিসির তেল
* সর্ষের তেল
* জলপাইয়ের তেল
* পেরিলা তেল
* আফিম বীজের তেল
* কুমড়া বীজের তেল
* চাল তুষ তেল
* তিলের তেল
* চা বীজের তেল
* তরমুজ বীজের তেল

 |

 |

 |
| 
আরো দেখুন
উদ্ভিজ্জ তেলের তালিকা
রান্নার তেল
উদ্বায়ী তেল
 |
এই নিবন্ধটি পিপল মুভার সম্পর্কে। জেএফকে ও ম্যানহাটনের মধ্যেকার পূর্বের পাতাল রেল পরিষেবার জন্য জেএফকে এক্সপ্রেস দেখুন।

**এয়ারট্রেন জেএফকে** নিউ ইয়র্ক সিটির জন এফ কেনেডি আন্তর্জাতিক বিমানবন্দরে (জেএফকে বিমানবন্দর) রেল পরিষেবা পরিবেশনকারী একটি ৮.১ মাইল দীর্ঘ (১৩ কিলোমিটার) উত্তোলিত পিপল মুভার ব্যবস্থা ও বিমানবন্দর রেল সংযোগ। চালকবিহীন ব্যবস্থাটি ২৪ ঘণ্টা/৭ দিন পরিচালনা করা হয় এবং নিউইয়র্ক সিটি বোরো কুইন্সের মধ্যে তিনটি লাইন ও দশটি স্টেশন নিয়ে গঠিত। এটি বিমানবন্দরের টার্মিনালসমূকে কুইন্সের হাওয়ার্ড বিচের নিউ ইয়র্ক সিটি সাবওয়ের সাথে এবং লুইং আইল্যান্ড রেল রোড ও কুইন্সের জ্যামাইকের সাবওয়ের সাথে সংযুক্ত করে। বোম্বার্ডিয়ার ট্রান্সপোর্টেশন বিমানবন্দর পরিচালনাকারী সংস্থা পোর্ট অথরিটি অব নিউ ইয়র্ক অ্যান্ড নিউ জার্সির সাথে চুক্তি অনুযায়ী এয়ারট্রেন জেএফকে পরিচালনা করে।

জেএফকে বিমানবন্দরের সাথে একটি রেলপথ সংযোগ ১৯৬৮ সালে প্রথম প্রস্তাবিত হয়। জেএফকে বিমানবন্দর রেল সংযোগ তৈরির জন্য ১৯৯০-এর দশক পর্যন্ত বিভিন্ন পরিকল্পনা প্রকাশিত হয়, যদিও তহবিলের অভাবে এগুলি কার্যকর করা হয়নি। সেই সময়ে জেএফকে এক্সপ্রেস সাবওয়ে পরিষেবা এবং শাটল বাসগুলি জেএফকে ও এর আশেপাশে একটি অজনপ্রিয় পরিবহন ব্যবস্থা সরবরাহ করে। জেএফকে-তে একটি নিবেদিত পরিবহন ব্যবস্থার গভীরতর পরিকল্পনা ১৯৯০ সালে শুরু হয়, তবে শেষ পর্যন্ত পরিবহন ব্যবস্থাটি সরাসরি রেল সংযোগ থেকে আন্তঃ-বরো পিপল মুভারে পরিবর্তিত হয়। বর্তমান পিপল-মুভার ব্যবস্থার নির্মাণ কাজ ১৯৯৮ সালে শুরু হয়। নির্মাণের সময়, এয়ারট্রেন জেএফকে বেশ কয়েকটি মামলা-মোকদ্দমার সম্মুখীন হয় এবং ব্যবস্থার পরীক্ষার মূলক চলাচলের সময়ে একজন চালকের মৃত্যু হয়। অনেক বিলম্বের পরে ব্যবস্থাটি ২০০৩ সালের ১৭ ই ডিসেম্বর চালু করা হয়। তার পর থেকে এয়ারট্রেন জেএফকে ব্যবস্থাটি ম্যানহাটন পর্যন্ত বর্ধিতকরণ সহ বেশ কয়েকটি উন্নতির প্রস্তাব দেওয়া হয়।

জামাইকা বা হাওয়ার্ড বিচে যে সমস্ত যাত্রী প্রবেশ করেন বা প্রস্থান করেন তাদের অবশ্যই $৭.৭৫ ভাড়া দিতে হয়, বিমানবন্দরের অভ্যন্তরে ভ্রমণকারী যাত্রীরা বিনামূল্যে চড়তে বা যাত্রা করতে পারেন। ব্যবস্থাটি মূলত প্রতি বছর ৪ মিলিয়ন ভাড়া প্রদানকারী ও ৮.৪ মিলিয়ন আন্ত-টার্মিনাল যাত্রী বহন করার আনুমোদন প্রাপ্ত। এয়ারট্রেন খোলার পর থেকে ধারাবাহিকভাবে এই অনুমান ছাড়িয়ে গেছে। ব্যবস্থাটি ২০১৯ সালে ৮.৭ মিলিয়নের বেশি ভাড়া প্রদানকারী যাত্রী ও ১২.২ মিলিয়ন আন্তঃ -টার্মিনাল যাত্রী পরিবহন করে।

তথ্যসূত্র
---------

1. 1 2
2. ↑
3. ↑  Gosling ও Freeman 2012, পৃ. 2।
4. ↑  Bombardier Transportation 2004, পৃ. 2।
5. ↑  Englot ও Bakas 2002, পৃ. 3।
**চম্পক** (ইংরেজি: Champak)  দিল্লি প্রেস গ্রুপ দ্বারা প্রকাশিত একটি জনপ্রিয় ভারতীয় পাক্ষিক পত্রিকা যা শিশুদের জন্য প্রকাশিত হচ্ছে ১৯৬৯ সাল থেকে।
 *চম্পক* অমর চিত্র কথার *টিংকেল* এবং জিওডেসিকের *চাঁদমামা* প্রভৃতি শিশুতোষ পত্রিকার ন্যায় একটি পত্রিকা। *চম্পক* মাসে দুইবার প্রকাশিত হয়। এটি ইংরেজি ভাষাসহ ভারতীয় সাতটি ভাষাতেও প্রকাশিত হয়। *চম্পক* *চম্পাক প্লাস* নামে একটি মাসিক স্কুল ম্যাগাজিনও চালু করেছে।

ইতিহাস
------

দিল্লি প্রেসের বিশ্ব নাথ দ্বারা *চম্পক* ১৯৬৯ সালে প্রতিষ্ঠিত হয়েছিল।  সেইসময়, *চম্পক* *চাঁদমামা*, বহুল প্রচারিত শিশুতোষ পত্রিকা *পরাগ* (টাইমস অব ইন্ডিয়া প্রেস) এবং *নন্দন* (হিন্দুস্তান টাইমস প্রেস) এর সাথে প্রতিদ্বন্দ্বিতা করত। ১৯৮০ সালে, আরেকটি প্রতিযোগি পত্রিকা, *টিংকেল* প্রকাশিত হয়। এখন পর্যন্ত, *চম্পক* ভারতের শিশুদের কাছে অন্যতম জনপ্রিয় পত্রিকা

চম্পক জোগো ডিস্ক
----------------

*চম্পকের* একটি মাল্টিমিডিয়া সংস্করণের সাথে এই কম্প্যাক্ট ডিস্কটি দেয়া হয়। সিডিটিতে গেমের সাথে বিভিন্ন বিষয়বস্তু থাকে যার মাধ্যমে শিশুরা বিভিন্ন জিনিস শিখতে পারে।

প্রতিযোগিতাসমূহ
---------------

*চম্পক* ২০০৮ সাল থেকে অনূর্ধ্ব-১২ বছরের শিশুদের জন্য গল্প লেগার একটি প্রতিযোগিতা চালু করে। উক্ত প্রতিযোগিতার সমাপনী অনুষ্ঠান দিল্লিতে অনুষ্ঠিত হয়।
*চম্পক'*র বার্ষিক লিখন এবং অঙ্কন প্রতিযোগিতার নাম হচ্ছে 'চম্পক ক্রিয়েটিভ চাইল্ড কনটেস্ট' ইংরেজি: Champak Creative Child Contest

তথ্যসূত্র
---------

1. ↑  "Champak magazine"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
2. ↑  *The Far East and Australasia 2003*। Psychology Press। ২০০২। পৃষ্ঠা 489। আইএসবিএন 978-1-85743-133-9। সংগ্রহের তারিখ ২ জুন ২০১৬।
3. ↑  "Champak"। ২১ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
4. ↑  The Champak Creative Child Contest *The Times of India*. 4 February 2011. Retrieved 2 June 2016.

বহিঃসঃযোগ
---------

* দিল্লি প্রেসে *চম্পক*
* *Champak* Originof.com
* ফেসবুকে চম্পক
* ইউটিউবে চম্পক (ম্যাগাজিন) চ্যানেল
**ড. প্রতাপচন্দ্র চন্দ্র**  (১ সেপ্টেম্বর ১৯১৯ – ১ জানুয়ারি ২০০৮) ছিলেন ভারতীয় বাঙালি  শিক্ষাবিদ, লেখক এবং একজন প্রাক্তন কেন্দ্রীয় মন্ত্রী। তিনি মোরারজী দেসাই মন্ত্রীসভায় ১৯৭৭ খ্রিস্টাব্দ হতে ১৯৮০ খ্রিস্টাব্দ সময়ের শিক্ষা ও সমাজ কল্যাণ দপ্তরের ক্যাবিনেট মন্ত্রী ছিলেন

জন্ম ও শিক্ষাজীবন
-----------------

প্রতাপচন্দ্র চন্দ্রের জন্ম ১৯১৯ খ্রিস্টাব্দের ১ সেপ্টেম্বর  বৃটিশ ভারতের অধুনা পশ্চিমবঙ্গের কলকাতায়। পিতা নির্মলচন্দ্র চন্দ্র ছিলেন একজন আইনজীবি, জাতীয়তাবাদী রাজনীতিক,  ভারতীয় জাতীয় কংগ্রেসের বিশিষ্ট সদস্য এবং বাংলায় চিত্তরঞ্জন দাশের সৃষ্ট ‘পঞ্চপ্রধান'বা 'বিগ-ফাইভ'-এর অন্যতম। প্রতাপচন্দ্র অত্যন্ত মেধাবী ছিলেন। কলকাতার প্রেসিডেন্সি কলেজ থেকে ইতিহাসে অনার্সসহ বি.এ পরীক্ষায় প্রথম শ্রেণীতে প্রথম হন। প্রেসিডেন্সি কলেজে তার সহপাঠীরা ছিলেন প্রখ্যাত চলচ্চিত্র নির্মাতা সত্যজিৎ রায়, রাজনীতিবিদ সিদ্ধার্থশঙ্কর রায়,প্রখ্যাত ইতিহাসবিদ অমলেশ ত্রিপাঠী প্রমুখেরা। কলকাতা বিশ্ববিদ্যালয় থেকে আইনে এলএলবি ডিগ্রি লাভ করেন। পরবর্তীতে কলকাতা বিশ্ববিদ্যালয় থেকেই আর্টসে ডক্টরেট (ডি ফিল) লাভ করেন।

কর্মজীবন
--------

ছোটবেলা থেকেই প্রতাপচন্দ্র ভারতীয় জাতীয় কংগ্রেসের সদস্য হন এবং ১৯৬২ - ৬৯ খ্রিস্টাব্দে পশ্চিমবঙ্গের বিধানসভার সদস্য হন।১৯৬৮ খ্রিস্টাব্দে তিনি পশ্চিমবঙ্গের অর্থ এবং আইনমন্ত্রী হন। ১৯৭৭ খ্রিস্টাব্দ হতে ১৯৭৯ খ্রিস্টাব্দ পর্যন্ত তিনি ভারতের শিক্ষা ও সমাজ কল্যাণ দপ্তরের মন্ত্রী ছিলেন।

ড. প্রতাপচন্দ্র  কলকাতা উচ্চ আদালতের এটর্নি এবং  ভারতের সর্বোচ্চ ন্যায়ালয়ের উকিল ছিলেন। ১৯৬১ খ্রিস্টাব্দ হতে ১৯৬৮ খ্রিস্টাব্দ পর্যন্ত তিনি কলকাতা বিশ্ববিদ্যালয়ের সিনেটের  এবং আইন বিভাগের সদস্য ছিলেন।।

ড. প্রতাপচন্দ্র চন্দ্র ওয়েস্ট বেঙ্গল হেরিটেজ কমিশনের প্রতিষ্ঠাতা-সভাপতি ছিলেন। ভারতের প্রাচীনতম ম্যানেজমেন্ট ইনস্টিটিউট  ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্টের পরিচালন বোর্ডের সভাপতি ছিলেন। এছাড়াও তিনি  রবীন্দ্র ভারতী বিশ্ববিদযালয়ের কার্যনির্বাহী পরিষদের সভাপতি ছিলেন। তিনি ১৯৮৯-৯০, ১৯৯৩-৯৪ এবং ১৯৯৮-৯৯ খ্রিস্টাব্দে  প্রেসিডেন্সি কলেজের প্রাক্তন শিক্ষার্থী সমিতির সভাপতি হয়েছিলেন।

২০০৮ খ্রিস্টাব্দের ১ জানুয়ারি প্রতাপচন্দ্র হৃদরোগে আক্রান্ত হয়ে ৮৮ বৎসর বয়সে পরলোক গমন করেন।

প্রকাশিত রচনাবলী
----------------

প্রতাপচন্দ্র চন্দ্র বহু ঐতিহাসিক উপন্যাস ও নাটক রচনা করেছেন। উল্লেখযোগ্য গ্রন্থগুলি হল- 

* *বুভুক্ষা*
* *স্মৃতির অলিন্দে*
* *জব চার্ণকের বিবি*
* *লেবেডেফের রঙ্গিনী*
* *আজব দেশ*
* *স্বপ্নভঙ্গ*
* *পরীমহল*
* *সাহিত্যের সেরা গল্প*
* *গ্লিম্পসেস অফ ইন্ডিয়ান কালচার :অ্যানসেন্ট অ্যান্ড মডার্ণ*
* *কৌটিল্য অন লাভ অ্যান্ড মরালস*

তথ্যসূত্র
---------

1. 1 2  "Former union minister P.C.Chunder dead"। সংগ্রহের তারিখ ২০২২-০৪-০৭।
2. 1 2  KolkataJanuary 1, Indo-Asian News Service; January 1, 2008UPDATED। "Former union minister P.C. Chunder dead"। *India Today* (ইংরেজি ভাষায়)। সংগ্রহের তারিখ ২০২২-০১-১০।
3. 1 2 3  "Members Bioprofile"। *loksabhaph.nic.in*। সংগ্রহের তারিখ ২০২২-০১-১০।
4. ↑  "Ex-Union minister PC Chunder is no more - Indian Express"। *archive.indianexpress.com*। সংগ্রহের তারিখ ২০২২-০১-১০।
5. ↑  India. Parliament. House of the People (ফেব্রুয়ারি ২০০৮)। *Parliamentary Debates: Official Report*। Lok Sabha Secretariat.।

বহিঃসংযোগ
---------

* Bagchee.com  ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে
* Bookfinder.com
* Education.nic.in
* 
* Headlinesindia.com
**যোগেন্দ্রনাথ গুপ্ত** (জন্ম: ২২ মার্চ ১৮৮৩ - মৃত্যূ: মে, ১৯৬৫) একজন সাহিত্যিক এবং গবেষক। *শিশুভারতী* নামের বিখ্যাত কোষগ্রন্থের সম্পাদনা তার উল্লেখযোগ্য কীর্তি। তিনি *কৈশোরক* পত্রিকার সম্পাদক ছিলেন। তার রচিত *বাংলার ডাকাত* বইখানি উল্লেখযোগ্য। ইতিহাস ও সাহিত্যের বিভিন্ন বিভাগে তার গবেষণামূলক অবদান স্মরণীয়।

জন্ম ও শৈশব
-----------

যোগেন্দ্রনাথ গুপ্ত বর্তমান বাংলাদেশের ঢাকার মূলচরের নিবাসী ছিলেন। মাতা মোক্ষদাসুন্দরী।

রচিত গ্রন্থ
-----------

যোগেন্দ্রনাথ অল্পবয়সেই সাহিত্যচর্চা শুরু করেন। ১০০টিরও বেশি বই লেখেন। ইতিহাস ও সাহিত্যের বিভিন্ন বিভাগে তার গবেষণামূলক অবদান বিশেষভাবে স্মরণীয়। তিনি *বিশ্বের ইতিহাস* ২১ খণ্ডে রচনা করেছিলেন। তার রচিত গ্রন্থের মধ্যে উল্লেখযোগ্য হল - 

* *বাংলার ডাকাত*
* *বিক্রমপুরের ইতিহাস*
* *কেদার রায়*
* *ধ্রুব*
* *প্রহ্লাদ*
* *ভীমসেন*
* *বঙ্গের মহিলা কবি*
* *কল্পকথা* (ছোটগল্প)
* *তসবীর* (নাটক)
* *হিমালয় অভিযান*
* *কবিতা মঞ্জরী*
* *সাহিত্যিক*

তথ্যসূত্র
---------

1. ↑  সুবোধ সেনগুপ্ত এবং
অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১০, আইএসবিএন ৯৭৮-৮১-৭৯৫৫-১৩৫-৬
**পল্লবী শর্মা** একজন ভারতীয় বাংলা টেলিভিশন অভিনেত্রী। তিনি স্টার জলসার *কে আপন কে পর* ধারাবাহিকে 'জবা' চরিত্রে অভিনয়ের জন্য সবচেয়ে বেশি পরিচিত। ২০১৬ সাল থেকে তিনি *কে আপন কে পর* ধারাবাহিকে কাজ করা শুরু করেছিলেন।

ব্যক্তিগত জীবন
--------------

উনার জন্ম ১৯৯৭ সালের, ৪ সেপ্টেম্বর মাসে। তিনি খুব অল্প বয়সে তার মাকে হারান, তখন তার বয়স ছিল মাত্র সাত। তিনি যখন স্কুলে দশম শ্রেণি তে পড়তেন, তখন তিনি তার বাবাকে হারান। তিনি কলকাতায় থাকেন।

পেশাগত জীবন
-----------

তিনি সানন্দা টিভি-তে ‘নদের নিমাই’ ধারাবাহিকে 'লক্ষ্মীপ্রিয়া' চরিত্রটি তে অভিনয়ে করেছিলেন। তিনি দশম-একাদশ শ্রেণী তে পড়ার সময় ইটিভি বাংলা (কালার-স বাংলা) প্রচারিত 'দুই পৃথিবী' ধারাবাহিক এ প্রধান চরিত্রে অভিনয় করেছেন। তারপর আবার তিনি ২০১৬ সালে স্টার জলসা চ্যানেল এর 'কে আপন কে পর' ধারাবাহিক এ প্রধান চরিত্রে অভিনয় করেছেন, তার বিপরীতে ছিলেন অভিনেতা বিশ্বজিৎ ঘোষ।

তিনি বি. কম এ স্নাতক নিয়ে কলকাতার এক নামি কলেজে ভর্তি হন ২০১৫ সালে। তিনি 'কে আপন কে পর' ধারাবাহিক এর প্রধান চরিত্র 'জবা' চরিত্রে অভিনয় করে সারা পশ্চিমবঙ্গ জুড়ে পপুলারিটি পেয়েছিলেন। ধারাবাহিক টি শেষ হয় ২০২০ সালে, তারপর তিনি বিরতি নেন। ২০২২ সালে তিনি আবার অভিনয় জগতে ফিরলেন, জী বাংলা চ্যানেল এর একটি ধারাবাহিক 'নিম ফুলের মধু'-র প্রধান চরিত্রে।

তথ্যসূ‌‌ত্র
-----------

1. ↑  "মেকআপ ছাড়া কেমন দেখায় 'জবা'-কে"।
2. ↑  "জবার পাশে পরম, বিপদ কি তাতেও থেমে থাকবে?"। ৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০২০।
3. ↑  "যখন দেওয়ালে পিঠ ঠেকে যায়, তখন বোধহয় ভগবানই শক্তি দেন: পল্লবী"। *Indian Express Bangla*। সংগ্রহের তারিখ ২০২২-১১-৩০।
4. ↑  "Pallavi Sharma Age, Height, Weight, Wiki, Family and More"। ২০১৮-০১-৩১। ২০১৮-০২-১৮ তারিখে মূল থেকে আর্কাইভ করা। সংগ্রহের তারিখ ২০২০-০২-০৮।
5. ↑  "TV serial 'Ke Apon Ke Por' completes 2 years - Times of India"।
একটি রিমোট কন্ট্রল এ একটি **ওকে** বোতাম 
**ওকে** (বানান পার্থক্য ***okay***, ***O.K.***, এবয় ***ok***) একটি ইংরেজি শব্দ (মূলত মার্কিন ইংরেজি), শব্দটি আজকাল সম্মতি বা ঠিক বা গৃহীত প্রভৃতি সমার্থে ব্যবহার করা হয়। এই শব্দটি আজকাল কোন একটি বিশেষ ভাষায় থেমে নেই। পৃথিবীর প্রায় সব ভাষায় এই শব্দটির আজ বহুল প্রচলিত। সেটা লেখ্য বা কথ্য যে কোন ভাবেই আমরা ব্যবহার করি। এটি বিশ্বের সবচেয়ে প্রায়শই কথিত বা লিখিত শব্দ হিসাবে বর্ণনা করা হয়েছে।  মূলত, ইংরেজি ভাষায় পর্যাপ্ত বা গ্রহণযোগ্য বোঝাতে এই শব্দের উৎপত্তি।

এটি বিশেষণ হিসেবে ব্যবহৃত হতে দেখা যায়। উদাহরণ স্বরুপ বলা যায় যে, কর্মকর্তা কোন একটি বিষয়ে সিদ্ধান্ত গ্রহণ করার জন্য বললেন যে ' ইটস ওকে' - মানে ঠিক আছে। আবার কখনও 'ওকে' দ্বারা মোটামুটি অর্থটি ব্যক্ত করা হয়। যেমন - 'আলুর চিপসগুলো ভাল ভেজেছিল কিন্তু বার্গারটা জাস্ট ওকে'। এক্ষেত্রে কিন্তু 'ওকে' দ্বারা মোটামুটি অর্থটি ব্যক্ত করা হল। আবার কখনও বিশেষণের বিশেষণ  হিসাবেও এই শব্দকে ব্যবহার করা হয়। উদাহরণ - 'আরে! তোমার প্রথম স্কিইং একদম ওকে ছিল!'অব্যয় পদ হিসাবেও এই শব্দকে ব্যবহার করতে দেখা যায় - 'ওকে! আমি করে দেবো'। আবার সম্মতি বোঝাতে - 'ওকে! ঠিক আছে'। কখনও বিশেষ্য হিসেবে দেখি - 'বস ওকে বলেছেন  এটা কেনার জন্য' । আবার এটাই ঘুরিয়ে বললে ক্রিয়াত্বক শব্দ পাই । যেমন - 'বস ওকে করেছেন এটা কেনার জন্য'।তাহলে দেখা যাচ্ছে যে 'ওকে' শব্দটির পরিব্যাপ্তি কত বিশাল। একটি শব্দ দিয়ে আমরা কত ভাবে মনের ভাব প্রকাশ করতে পারছি। আর আজকাল তো 'ওকে' বলে একটি বোতাম আমরা সফটওয়্যারে সর্বদাই দেখতে পাই।

প্রস্তাবিত শব্দের ব্যুৎপত্তি
----------------------------

এই শব্দের ব্যবহার এবং উৎপত্তি নিয়ে অনেকগুলো মতবাদ আছে। তার মধ্যে কিছু প্রধান মতবাদ ভাষাবিদ্গন প্রাধান্য দিয়েছেন। সেগুলো এখানে সংক্ষিপ্ত ভাবে লিপিবদ্ধ করা হল।

### বোস্টনে সংক্ষিপ্ত ইতিহাস ও ব্যবহার

ভাষা গবেষণার সবচেয়ে তথ্য ও পরিসংখ্যান পর্যালোচনা করলে দেখা যায় যে, এই শব্দটির বিষয়ে অ্যালেন ওয়াকার রিডের ছয়টি গবেষণামূলক নিবন্ধ ১৯৬৩ সাল ও ১৯৬৪ সালে *আমেরিকান স্পিচ* নামক গবেষণা সাময়িকীতে প্রথম মুদ্রিত হয়। তিনি প্রথমে দৃষ্টান্ত ও পর্যবেক্ষণ দ্বারা দেখিয়েছিলেন যে কীভাবে মার্কিন যুক্তরাষ্ট্রে এই শব্দটি ব্যবহৃত হচ্ছে, সংবাদপত্র ছাড়াও বিভিন্ন লিখিত মাধ্যমেও এর প্রচলন ক্রমবর্ধমান, এবং ধীরে ধীরে কীভাবে মার্কিন যুক্তরাষ্ট্রের সীমানা ছাড়িয়ে সারা বিশ্বে দ্রুতগতিতে এর ব্যবহার ছড়িয়ে পড়ছে।

তথ্যসূত্র
---------

1. ↑  "OK, 'most spoken word on the planet', marks its 175th anniversary" South China Morning Post. 23 March 2014.
**মোহিত মিত্র** (বিকল্পভাবে, **মোহিত মৈত্র**  ) একজন ভারতীয় রাজনীতিবিদ এবং ভারতের লোকসভার প্রাক্তন সদস্য ছিলেন। তিনি ভারতের কমিউনিস্ট পার্টির সদস্য হিসাবে ১৯৫৬ থেকে ১৯৫৭ সালের মধ্যে কলকাতা উত্তর-পূর্ব নির্বাচনী এলাকার প্রতিনিধি হিসেবে দায়িত্ব পালন করেন। রাষ্ট্রের ভাষাগত পুনর্গঠন বিষয়ক সম্পাদক হিসেবে তিনি কমিউনিস্ট পার্টির কেন্দ্রীয় কমিটির সদস্যও ছিলেন। মেঘনাদ সাহার মৃত্যুর পর মিত্রকে ১৯৫৬ সালে একটি উপনির্বাচনের জন্য কলকাতা উত্তর পূর্ব আসনের প্রার্থী হিসাবে নিযুক্ত করা হয়েছিল এবং বিহার ও পশ্চিমবঙ্গের প্রস্তাবিত একীভূতকরণের বিরোধিতা করে তার প্রার্থীতা একটি রাজনৈতিক বিবৃতি ঘোষণা করা হয়েছিল। তিনি পরবর্তীতে নির্বাচনে "বিশাল ব্যবধানে" জয়ী হন বলে জানা গেছে।  ১৯৫৭ সালের ভারতীয় সাধারণ নির্বাচনের জন্য কলকাতা উত্তর পূর্ব আসনটি বাতিল করা হয়েছিল যখন মিত্র কলকাতা উত্তর পশ্চিমের আসনে প্রতিদ্বন্দ্বিতা করেছিলেন এবং হেরেছিলেনMohit Mitra।

তথ্যসূত্র
---------

1. 1 2  "General Election, 1957 (Vol I, II)"। *Election Commission of India*। ৮ আগস্ট ২০২০ তারিখে মূল থেকে আর্কাইভ করা।
2. ↑  Sarkar, Shamita (২০১৩)। "The role of the Communists in the Anti Bengal—Bihar Merger Agitation": 921–924। আইএসএসএন 2249-1937 – JSTOR-এর মাধ্যমে।
সুফি মৌলভি (শিক্ষক) চিল্লা নামক ধ্যান করছেন।
**চিল্লা** (ফার্সি: چله, আরবি: أربعين, উভয়ের শাব্দিক অর্থ "চল্লিশ") হল সুফি জীবনধারায় প্রচলিত প্রায়শ্চিত্তমূলক ও নির্জনতা বিষয়ক আধ্যাত্মিক চর্চা। যা ভারতীয় ও ফারসি ঐতিহ্যে বহুলভাবে পরিচিত। এই রীতিতে, একজন ধ্যানকারী বা সন্ন্যাসী মাটিতে একটি চক্রার সীমারেখা তৈরি করে তাতে বসে থেকে ধ্যানের কলাকৌশল চর্চার চেষ্টা করে, এটি করা হয় শিয়াদের আরবাঈন বা চেহলোম উৎসবের অনুকরণে ৪০ দিন একটানা না খেয়ে থেকে। চেহলোম উৎসব আশুরার ৪০ দিন পর হোসাইন ও তার পরিবারের মৃত্যুর চল্লিশা হিসেবে তাদের স্মরণে ইরানের শিয়া সম্প্রদায়ের মাঝে উদযাপিত হয়ে থাকে। *চিল্লা* শব্দটি ফারসি শব্দ চেহেল থেকে এসেছে, যার বাংলা অর্থ চল্লিশ। চিল্লা সাধারণত চিল্লাখানা নামক একটি নির্জন কক্ষে পালন করা হয়ে থাকে।

যে সকল ব্যক্তি আংশিক বা সম্পূর্ণ চিল্লা সম্পন্ন করেছেন
------------------------------------------------------

চিল্লার সবচেয়ে বিখ্যাত ঘটনা পাওয়া যায় ১৪ শতকের সুফি কবি হাফেজ আর সিরাজের আত্মজৈবনিক বর্ননায়।

তাবলীগ জামাতের চিল্লা
---------------------

তাবলিগ জামাত টানা ৪০ দিন পুরুষদের জন্য নিজ ঘর হতে দূরবর্তী মসজিদে ধর্মীয় শিক্ষা সফর আয়োজন করে, যাকে তারা চিল্লা বলে। এসময় তারা তাদের সুফি মতবাদের গ্রন্থ ফাজায়েলে আমল থেকে পাঠ করে ও মুসলিমদের ইসলামের ৫টি মূল স্তম্ভ শিক্ষা দেয়।

টানা ৪০ দিন ১ম তাকবীরের সাথে জামাতে ফরজ নামাজ আদায়ের উপকারিতা
--------------------------------------------------------------

> আনাস বিন মালিক বর্ণনা করেছেন যে:
>  আল্লাহর রসূল, সাল্লাল্লাহু ‘আলাইহি ওয়া সাল্লাম (তার উপর আল্লাহর আশীর্বাদ ও শান্তি বর্ষিত হোক), বলেছেনঃ "যে ব্যক্তি প্রথম তাকবীর ধরে চল্লিশ দিন পর্যন্ত আল্লাহর জন্য জামাতে (৫ ওয়াক্ত ফরজ) নামায আদায় করে, তার জন্য দু’টি নাজাত লেখা হয়ঃ জাহান্নাম থেকে মুক্তি এবং মুনাফেকী থেকে মুক্তি। 
> 
> — হাদীসের মান: যঈফ (দারুসসালাম)/হাসান লিগাইরিহি,
>  তথ্যসূত্রঃ জামে আত-তিরমিযী ২৪১, সহীহা ১৯৭৯, সহীহ আত-তারগীব ৪০৯, সহীহ আল-জামি' ৬৩৬৫।

আরও দেখুন
---------

* খালওয়া
* ধ্যান
* সাধনা
* সুগেন্দো
* তাবলিগ জামাত

তথ্যসূত্র
---------

1. ↑  Landolt ও Lawson 2005, পৃ. 203।
2. ↑  Dehlvi 2012, পৃ. 109।
3. ↑  "The Path of Khalwati and Shabani"। ১১ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
4. ↑  Teachings of Hafiz: Translated by Gertrude Lowthian Bell
5. ↑  Hafiz حافظ Biography
6. ↑  Iran Chamber Society

### গ্রন্থপঞ্জি

* Dehlvi, Sadia (৫ সেপ্টেম্বর ২০১২)। *Sufism: Heart of Islam*। HarperCollins Publishers। আইএসবিএন 978-93-5029-448-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Landolt, Hermann; Lawson, Todd (২০০৫)। *Reason and Inspiration in Islam: Theology, Philosophy and Mysticism in Muslim Thought*। I.B.Tauris। আইএসবিএন 978-1-85043-470-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সাকরাইন উৎসব**, মূলত বাঙালিদের পৌষসংক্রান্তি, ঘুড়ি উৎসব নামেও পরিচিত, বাংলাদেশে শীত মৌসুমের বাৎসরিক উদ্‌যাপন, ঘুড়ি উড়িয়ে পালন করা হয়। সংস্কৃত শব্দ 'সংক্রান্তি' ঢাকাইয়া অপভ্রংশে সাকরাইন রূপ নিয়েছে। পৌষ ও মাঘ মাসের সন্ধিক্ষণে, পৌষ মাসের শেষদিন সারা ভারতবর্ষে সংক্রান্তি হিসাবে উদযাপিত হয়। তবে পুরান ঢাকায় পৌষসংক্রান্তি বা সাকরাইন সার্বজনীন ঢাকাইয়া উৎসবের রূপ নিয়েছে। বর্তমানে দিনভর ঘুড়ি উড়ানোর পাশাপাশি সন্ধ্যায় বর্ণিল আতশবাজি ও রঙবেরঙ ফানুশে ছেয়ে যায় বুড়িগঙ্গা তীরবর্তী শহরের আকাশ। এক কথায় বলা যায় সাকরাইন হচ্ছে এক ধরনের ঘুড়ি উৎসব। বাংলা বর্ষপঞ্জিকার নবম মাস পৌষ মাসের শেষ দিনে আয়োজিত হয় যা গ্রেগরীয় বর্ষপঞ্জিকার হিসেবে জানুয়ারি মাসের ১৪ অথবা ১৫ তারিখে পড়ে। বাংলায় দিনটি পৌষ সংক্রান্তি এবং ভারতীয় উপমহাদেশে মকর সংক্রান্তি নামে পরিচিত।

বাংলাদেশের প্রাচীন উৎসব সমূহের মধ্যে পুরান ঢাকার সাকরাইন উৎসব অন্যতম। যদিও এটা সমগ্র বাংলাদেশব্যাপী পালিত হয় না কিন্তু খুব জনপ্রিয় এবং গুরুত্বপূর্ণ বাংলাদেশি সংস্কৃতি। এটাকে ঐক্য এবং বন্ধুত্বের প্রতীক হিসেবে দেখা হয়।

অনুষ্ঠান
--------

ঢাকা শহরে উৎসবমুখর পরিবেশে সাকরাইন উৎসব পালন করা হয়। মূলত পুরান ঢাকার হিন্দু অধ্যুষিত এলাকাতে বেশি জমজমাট ভাবে উদযাপিত হয় পৌষসংক্রান্তি তথা সাকরাইন। শাঁখারীবাজার, তাঁতীবাজার, গোয়ালনগর, লক্ষ্মীবাজার, সূত্রাপুর, গেণ্ডারিয়া, লালবাগ ও এর আশেপাশের এলাকাগুলোতে বিপুল উৎসাহ ও উদ্দীপনার মধ্যে ছোট, বড় সকলেই মেতে উঠে এ উৎসবে। বিকেল বেলা এই সব এলাকায় আকাশে রঙ বেরঙের ঘুড়ি ওড়ে। ছাদে কিংবা রাস্তায় দাঁড়িয়ে ঘুড়ি ওড়ানো হয় । অধিকাংশ সময়ে ভোঁ কাট্টা'র (ঘুড়ি কাটাকাটি) প্রতিযোগিতা চলে। একজন অপরজনের ঘুড়ির সুতা কাটার কসরৎ করে ।

রাত নামলে পুরান ঢাকার আতশবাজির আলোয় উজ্জীবিত হয়ে ওঠে। আগুন মুখে নিয়ে খেলা দেখানো কসরৎবিদগণ ছাদে দাঁড়িয়ে দর্শকদের তাদের কারুকাজ দেখায়। সন্ধ্যার পর আকাশে ওড়ে রঙবেরঙা ফানুশ ও ঘরে ঘরে পিঠাপুলির আয়োজন।

বিতর্ক ও সমালোচনা
-----------------

সাম্প্রতিক সময়ে গত কয়েকবছর ধরে এই সাকরাইন নিয়ে ব্যাপক আলোচনা সমালোচনা ও বিতর্ক চলছে। অনেকেই ধর্মীয় ও পরিবেশগত আপত্তির কারণে সাকরাইন পালন করে না। যে সময়ে পুরান ঢাকায় সাকরাইন পালন হয় অর্থাৎ ১৪ বা ১৫ জানুয়ারি সে সময়ে ভারতের হরিয়ানা,পাঞ্জাব,উত্তরপ্রদেশ,গুজরাট ও তার আশপাশের প্রদেশগুলোর অধিকাংশ এলাকায় মকর সংক্রান্তি এবং পাকিস্তানের সিন্ধ প্রদেশে তিরমুরি ও জানুয়ারি–ফেব্রুয়ারীর মাঝামাঝি সময়ে লাহোর ও সিয়ালকোট সহ পাঞ্জাব প্রদেশের অনেক এলাকায় বসন্ত মেলা বা বসন্ত পঞ্চমী পালন করে অনেকেই। এই মকর সংক্রান্তি ও বসন্ত মেলা এগুলো হিন্দু ও শিখ ধর্মাবলম্বীদের সাংস্কৃতিক উৎসব যেকারণে পুরান ঢাকার অনেক মুসলিমরা এসব পালন করা থেকে বিরত থাকেন।

চিত্রমালা
---------

* ঘুড়ি
* 
* 
* 
* 
* 
*

তথ্যসূত্র
---------

1. 1 2 3 4  
"Shakrain festival"। *The Daily Star*। ১৯ জানুয়ারি ২০১১। সংগ্রহের তারিখ ১৬ জানুয়ারি ২০১২।
2. ↑  "The Kite Festival"। *The Daily Sun*। ২০ জানুয়ারি ২০১২। ২১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।
3. 1 2  
"Kite Festival during Makar Sankranti"। *Demotix*। ১৫ জানুয়ারি ২০১২। ৮ মে ২০১৩ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।
তেমেশ্বরের বানাত - পলিটিশে সিচুয়েশন 1739
**নিস চুক্তি** হচ্ছে ১৭৩৫-১৭৩৯ সালে রুশ-তুর্কি যুদ্ধ সমাপ্তির জন্য অটোমান সাম্রাজ্য ও রাশিয়ান সাম্রাজ্যের মধ্যে নিসে (বর্তমানে পূর্ব সার্বিয়া) ১৭৩৯ সালের ৩ অক্টোবরে স্বাক্ষরিত একটি শান্তি চুক্তি। দুর্গ ছাড়া এবং কৃষ্ণ সাগরে নৌবহর থাকার অধিকার ছাড়াই রাশিয়ানরা ক্রিমিয়া এবং মোলদাভিয়ার উপর থেকে তাদের দাবি ত্যাগ করে কিন্তু আজভ-এ একটি বন্দর নির্মাণের অনুমতি রুশদের দেওয়া হয়। যুদ্ধটি কৃষ্ণ সাগরে আধিপত্য বিস্তারের প্রথম পদক্ষেপ হিসেবে আজভ এবং ক্রিমিয়া লাভের জন্য একটি রাশিয়ান প্রচেষ্টার ফলাফল। হাবসবার্গ রাজতন্ত্র ১৭৩৭ সালে রাশিয়ার পক্ষ থেকে যুদ্ধে প্রবেশ করে, কিন্তু বেলগ্রেডের পৃথক চুক্তিতে অটোমানদের সাথে শান্তি করতে বাধ্য হয়। উত্তর সার্বিয়া, উত্তর বসনিয়া এবং এলটেনিয়া আত্মসমর্পণ করে, এবং অটোমানদের কনস্টান্টিনোপলের দিকে রাশিয়ান আক্রমণ প্রতিহত করার সুযোগ দেয়। বিনিময়ে, সুলতান হাবসবার্গ সম্রাটকে সকল অটোমান খ্রিস্টান বিষয়ের সরকারী রক্ষক হিসেবে স্বীকার করেন। এই পদটি রাশিয়াও দাবি করেছিল। অস্ট্রিয়ার শান্তি চুক্তি রাশিয়াকে নিস-এ শান্তি গ্রহণ করতে বাধ্য করে। রাশিয়ানদের আংশিক বিজয়ের মাধ্যমে যুদ্ধ শেষ হয়।

তথ্যসূত্র
---------

1. ↑  *Treaty of Nis (1739)*, Alexander Mikaberidze, **Conflict and Conquest in the Islamic World: A Historical Encyclopedia**, Vol. I, ed. Alexander Mikaberidze, (ABC-CLIO, 2011), 647.
2. ↑  *Treaty of Nis (1739)*, Alexander Mikaberidze, **Conflict and Conquest in the Islamic World: A Historical Encyclopedia**, Vol. I, 647.
***গুন্টুর কারম*** হলো আসন্ন ভারতীয় তেলেগু -ভাষার একটি চলচ্চিত্র। এটি ত্রিবিক্রম শ্রীনিবাস কর্তৃক রচিত ও পরিচালিত। হারিকা ও হাসিন ক্রিয়েশন্সের অধীনে এটি প্রযোজনা করেছেন এস. রাধা কৃষ্ণ। এতে অভিনয় করেছেন মহেশ বাবু, মীনাক্ষী চৌধুরী, শ্রীলীলা, জগপতি বাবু এবং রম্যা কৃষ্ণন।

চলচ্চিত্রটি আনুষ্ঠানিকভাবে ২০২১ সালের মে মাসে *SSMB28* শিরোনামের অধীনে ঘোষণা করা হয়েছিল। প্রধান ফটোগ্রাফি ১২ সেপ্টেম্বর ২০২২-এ অন্নপূর্ণা স্টুডিওস, হায়দ্রাবাদে শুরু হয়েছিল।

*গুণ্টুর কারম* ১২ জানুয়ারী ২০২৪-এ সংক্রান্তির সাথে মিল রেখে বিশ্বব্যাপী প্রেক্ষাগৃহে মুক্তি পাওয়ার কথা রয়েছে।

অভিনয়ে
-------

* মহেশ বাবু
* মীনাক্ষী চৌধুরী
* শ্রীলীলা
* জগপতি বাবু
* জয়রাম
* প্রকাশ রাজ
* রম্যা কৃষ্ণন
* সুনীল
* ব্রহ্মানন্দম
* মহেশ অচন্ত
* রঘু বাবু

মুক্তি
------

### নাট্য

*গুন্টুর কারম* ১২ জানুয়ারী ২০২৪ এ বিশ্বব্যাপী মুক্তি পাওয়ার কথা রয়েছে। মূলত ২৮ এপ্রিল ২০২৩-এ একটি প্রেক্ষাগৃহে মুক্তির উদ্দেশ্যে, চলচ্চিত্রটির লঞ্চটি প্রথমে ১১ আগস্ট ২০২৩ এবং তারপরে ১৩ জানুয়ারী ২০২৪-এ পিছিয়ে দেওয়া হয়েছিল, সংক্রান্তির সাথে মিল রেখে । অবশেষে, মুক্তির তারিখ ১২ জানুয়ারী ২০২৪-এ অগ্রসর হয়েছিল।

### হোম মিডিয়া

ডিজিটাল ডিস্ট্রিবিউশন অধিকার নেটফ্লিক্স দ্বারা অর্জিত হয়েছিল ।

তথ্যসূত্র
---------

1. ↑  "Mahesh Babu, Trivikram Srinivas's SSMB28 digital rights acquired by Netflix for Rs 81 crores"। *The Indian Express* (ইংরেজি ভাষায়)। ২০২৩-০২-০১। সংগ্রহের তারিখ ২০২৩-০৯-২৩।

বহিঃসংযোগ
---------

* ইন্টারনেট মুভি ডেটাবেজে *গুণ্টুর কারম*  উইকিউপাত্তে এটি সম্পাদনা করুন (ইংরেজি)
**ওলকিলুটো পারমাণবিক বিদ্যুৎ কেন্দ্র** (ফিনিশ: ওলকিলিউডন ইডিনভোমালাইটোস) ফিনল্যান্ডের একটি পারমাণবিক বিদ্যুৎ কেন্দ্র। পোহজোলান ভোইমার সহযোগী প্রতিষ্ঠান টেলিসিউডেন ভোইমা (টিভিও) বিদ্যুৎ কেন্দ্রটির মালিকানা ও পরিচালনায় নিয়জিত রয়েছে এবং পশ্চিম ফিনল্যান্ডের ইউরাজোকির পৌরসভায় বথনিয়া উপসাগরের তীরে ওলকিলুটো দ্বীপে অবস্থিত।

ওলকিলুটো বিদ্যুৎ কেন্দ্রে ৮৯০ মেগাওয়াট বিদ্যুত উৎপাদনে সক্ষম দুটি ফুটন্ত জল চুল্লি (বিডাব্লুআর) রয়েছে। ইউনিট ৩ একটি ইপিআর চুল্লি এবং এটি ২০০৫ সাল থেকে নির্মাণাধীন। ইউনিট বাণিজ্যিক ভাবে ২০০৯ সালে পরিচালনা জন্য পরিকল্পনা করা হয়, তবে প্রকল্পটি বিলম্বিত হয় এবং ২০২০ সালের আগস্টের তথ্য অনুযায়ী নিয়মিত উৎপাদন শুরুর সর্বশেষ সময়সূচী হিসানে ২০২২ সালের ফেব্রুয়ারি মাসকে নির্ধারিত করা হয়েছে। ফরাসি বহু-জাতিক নির্মাণ ঠিকাদার সংস্থা আরেভা ২০১২ সালের ডিসেম্বর মাসে অনুমান করে যে চুল্লিটি নির্মাণে পুরো ব্যয় হবে প্রায় €৮.৫ বিলিয়ন বা মূল উৎপাদন মুল্য €৩ বিলিয়নের প্রায় তিনগুণ।

স্থানটিতে চতুর্থ চুল্লির নির্মাণের নীতিগত নীতিটি ফিনিশ পার্লামেন্ট ২০১০ সালের জুলাই মাসে মঞ্জুর করে, তবে, ২০১৫ সালের জুন মাসে টিভিও সিদ্ধান্ত নিয়েছে যে ওলকিলুটো ৪ এর নির্মাণ লাইসেন্সের জন্য আবেদন করবে না।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
**আল লিসাইলি** বা **আল লেসাইলি** হলো দুবাই, সংযুক্ত আরব আমিরাত (ইউএই) এর আমিরাতের একটি মরুভূমি এবং উট দৌড় খেলার একটি কেন্দ্র। ২০১৫ সালে, বসতিটির জনসংখ্যা ছিল ২,৫১৪ জন।

দুবাই/ আল আইন হাইওয়ে (ই৬৬) এর কাছে অবস্থিত টাউনশিপটি আল মারমুম ক্যামেল রেসিং ট্র্যাকের আবাসস্থল এবং দুবাই ক্যামেল মার্কেট সহ প্রচুর সংখ্যক উটের খামার, প্রজনন কেন্দ্র এবং পৌরসভার পশুচিকিত্সা পরিষেবা রয়েছে, যেখানে ১৩০ জনের বেশি বাস করে ৩২ টিরও বেশি বিল্ডিংয়ের বিস্তৃত মধ্যে দোকান। মার্চ এবং অক্টোবরের মধ্যে আল লিসাইলিতে রেসিং হয়, উটগুলি স্বয়ংক্রিয় 'অটো-জকি' বহন করে। ঘোড়দৌড় জিসিসির আশেপাশের প্রতিযোগী এবং দর্শকদের হোস্ট করে।

লিসাইলি একটি ১৫,০০০m² 'মাল্টি-প্রজাতির' কবরখানার আবাসস্থল, যা দুবাই পৌরসভা দ্বারা পরিচালিত হয় সেইসাথে মারমুম হেরিটেজ ভিলেজ, বার্ষিক আল মারমুম হেরিটেজ ফেস্টিভ্যালের আবাসস্থল, যা প্রতি বছর মার্চ থেকে এপ্রিল পর্যন্ত অনুষ্ঠিত হয়। দুবাই সেভেনস স্টেডিয়ামটি দুবাইয়ের পাশে গ্রামের বাইরে অবস্থিত। লিসাইলি আল মারমুম মরুভূমি সংরক্ষণ সংরক্ষণের সীমানা।

আল লিসাইলি স্কাইডাইভ দুবাইয়ের মরুভূমি ক্যাম্পাস, স্কাইডাইভিং, প্যারাশুটিং এবং চরম স্পোর্টস ক্লাবের বাড়ি।

তথ্যসূত্র
---------

1. 1 2  "Dubai, where camel racing rules"। *travelguide.michelin.com* (ইংরেজি ভাষায়)। ২০১৮-০৯-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৯।
2. ↑   [*অনাবৃত ইউআরএল পিডিএফ*]
3. ↑  "Lisaili Camel Market"। *www.dubaicity.com*। ২০১৮-০৯-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৯-০৯।
4. ↑  Rousseau, Oscar। "Dubai completes multi-species Lisaili Abattoir | ConstructionWeekOnline.com"। *www.constructionweekonline.com*। সংগ্রহের তারিখ ২০১৮-০৯-০৯।
5. ↑  "Al Marmoom Heritage Festival"। *www.almarmoomfestivals.ae* (ইংরেজি ভাষায়)। সংগ্রহের তারিখ ২০১৮-০৯-০৯।
6. ↑  "About Us | Skydive Dubai"। *www.skydivedubai.ae* (ইংরেজি ভাষায়)। সংগ্রহের তারিখ ২০১৮-০৯-০৯। "About Us | Skydive Dubai". *www.skydivedubai.ae*. Retrieved 2018-09-09.
**জ্ঞান সিং সোহানপাল** (১১ জানুয়ারী ১৯২৫ - ৮ আগস্ট ২০১৭), ছিলেন ভারতীয় জাতীয় কংগ্রেসের সাথে যুক্ত একজন ভারতীয় রাজনীতিবিদ এবং পশ্চিমবঙ্গ বিধানসভার সদস্য।  খড়গপুর সদরে তাঁর নির্বাচনী এলাকায় তিনি স্নেহের সাথে **চাচা জি** (ইংরেজিতে "আঙ্কেল") নামে পরিচিত।

তিনি ১৯৬৯, ১৯৭১, ১৯৭২, ১৯৮২, ১৯৮৭, ১৯৯১, ১৯৯৬, ২০০১, ২০০৬ এবং ২০১১  সালে খড়্গপুর সদর আসনে জয়ী হন।

১৯৬৯ সাল থেকে তিনি শুধুমাত্র ১৯৭৭ এবং ২০১৬ সালে নির্বাচনে হেরেছিলেন যখন তার বয়স ছিল ৯১ বছর।

তিনি ১০ মেয়াদে বিধায়ক ছিলেন। 

তিনি ১৯৬২ সালে তার প্রথম নির্বাচনে প্রতিদ্বন্দ্বিতা করেন এবং ১৯৬৯ সালে অজয় মুখার্জির মন্ত্রিসভায় মন্ত্রী হন, ক্ষুদ্র শিল্প ও কারাগারের দায়িত্ব নেন। সিদ্ধার্থ শঙ্কর রায়ের মন্ত্রিসভায় তিনি পরিবহন, জেল ও সংসদ বিষয়ক মন্ত্রী ছিলেন। তিনি ১৯৮২ সাল থেকে খড়গপুরের প্রতিনিধিত্ব করেছেন এবং ২০১১ সালের নির্বাচনে তিনি সিপিআই(এম) এর অনিল কুমার দাসকে ৩২,০০০ ভোটে পরাজিত করেছিলেন। সেই নির্বাচনের পর তিনি পশ্চিমবঙ্গের বিধানসভার সবচেয়ে প্রবীণ সদস্য ছিলেন এবং সংক্ষিপ্তভাবে বিধানসভার স্পিকার হিসেবে দায়িত্ব পালন করেন।  তিনি ১৮ মে ২০১১-এ রাজ্যপাল এম কে নারায়ণন দ্বারা স্পিকার হিসাবে শপথ নেন।

তথ্যসূত্র
---------

1. ↑  "The Tribune, Chandigarh, India - Nation"। *www.tribuneindia.com*।
2. ↑  "From one wave of change to another, Chacha has seen it all - Indian Express"। *archive.indianexpress.com*।
3. ↑  "Will it be a perfect 10 for Kharagpur's own Chacha"। *Hindustan Times* (ইংরেজি ভাষায়)। ২৫ জানুয়ারি ২০১৩ তারিখে মূল থেকে আর্কাইভ করা।
4. ↑  "Buddhadev resigns, to continue till swearing-in on May 18"। *www.outlookindia.com* (ইংরেজি ভাষায়)।
**ফজলে কাদের মুহাম্মদ আবদুল বাকী** ছিলেন বাংলাদেশের প্রথম মহা হিসাব-নিরীক্ষক ও নিয়ন্ত্রক।

জীবনের প্রথমার্ধ
----------------

বাকী ১৯১৬ সালের ২ জানুয়ারি জন্মগ্রহণ করেন। তিনি কলকাতা বিশ্ববিদ্যালয়ে অর্থনীতিতে স্নাতক এবং ঢাকা বিশ্ববিদ্যালয়ে ইংরেজিতে স্নাতকোত্তর ডিগ্রি অর্জন করেন।

কর্মজীবন
--------

বাকী ২৮ ডিসেম্বর ১৯৪৩ সালে প্রশাসনিক চাকরিতে যোগদান করেন

বাকী জুট ট্রেডিং কর্পোরেশনের আর্থিক উপদেষ্টা ছিলেন। তিনি হাউস বিল্ডিং ফাইন্যান্স কর্পোরেশনের জেনারেল ম্যানেজার ছিলেন। তিনি ট্রেডিং কর্পোরেশন অফ পাকিস্তানের একজন পরিচালক ছিলেন। তিনি পূর্ব পাকিস্তানের ডেপুটি একাউন্ট জেনারেলও ছিলেন।

বাকী ১১ মে ১৯৭৩ সালে বাংলাদেশের প্রথম মহা হিসাব-নিরীক্ষক ও নিয়ন্ত্রক নিযুক্ত হন। তিনি ১৯৭৫ সালের ৩১ ডিসেম্বর পর্যন্ত কম্পট্রোলার অ্যান্ড অডিটর জেনারেল হিসেবে দায়িত্ব পালন করেন

তথ্যসূত্র
---------

1. ↑  República, Venezuela Contraloría General de la (১৯৭৪)। *Control fiscal y tecnificación administrativa* (স্পেনীয় ভাষায়)। Contraloría General de la República। পৃষ্ঠা 74।
2. 1 2 3 4 5 6  "CAG | Former CAG"। *cag.org.bd*। সংগ্রহের তারিখ ২০২৩-০৬-১৯।
3. ↑  Pakistan (১৯৬৯)। *History of Services of Officers Holding Gazetted Appointments in the Government of Pakistan (Ministries of Finance and Commerce)* (ইংরেজি ভাষায়)। Manager of Publications.। পৃষ্ঠা 301।
4. ↑  *The East Bengal Civil List* (ইংরেজি ভাষায়)। East Bengal Government Press,.। ১৯৬০। পৃষ্ঠা 809।
5. ↑  "CAG | Former cags"। *cag.org.bd*। সংগ্রহের তারিখ ২০২৩-০৬-১৯।
**কলিমুদ্দিন শামস** (১৩ ফেব্রুয়ারি ১৯৩৯ - ৪ মার্চ ২০১৩) ছিলেন একজন ভারতীয় রাজনীতিবিদ, যিনি অল ইন্ডিয়া ফরওয়ার্ড ব্লকের অন্তর্গত। তিনি পশ্চিমবঙ্গ রাজ্য সরকারে ১৯৯১-২০০৫ কৃষি বিপণন/খাদ্য ও সরবরাহ মন্ত্রী হিসাবে দায়িত্ব পালন করেছেন।

শামসের জন্ম গয়ায়। পেশায় একজন আইনজীবী তিনি কলকাতার বাইরে কিদারপুরের বাসিন্দাদের স্থানীয় সংগ্রাম সংগঠিত করার সাথে জড়িত হন। তিনি ১৯৬৫ সালে স্বতন্ত্র প্রার্থী হিসেবে কলকাতা মিউনিসিপ্যাল কর্পোরেশনে নির্বাচিত হন। পরের বছর তিনি অল ইন্ডিয়া ফরওয়ার্ড ব্লকের সদস্য হন।

শামস ১৯৬৭ সালের বিধানসভা নির্বাচনে কবিতীর্থ আসনে ফরওয়ার্ড ব্লকের প্রার্থী হিসেবে দাঁড়িয়েছিলেন কিন্তু নির্বাচিত হননি। ১৯৬৯ সালে তিনি আবার পৌরসভা নির্বাচনে প্রতিদ্বন্দ্বিতা করেন এবং পুনরায় নির্বাচিত হন। তিনি কাউন্সিল ফর ওয়াটার ডিপার্টমেন্টে মেয়র হিসেবে দায়িত্ব পালন করেন। ১৯৭২ সালের নির্বাচনে তিনি আবার কবিতীর্থ থেকে বিধানসভার জন্য প্রতিদ্বন্দ্বিতা করেন কিন্তু নির্বাচিত হননি।

শামস ১৯৭৭ সালের নির্বাচনে পশ্চিমবঙ্গ বিধানসভায় নির্বাচিত হন এবং কবিতীর্থের প্রতিনিধিত্ব করেন। তিনি বিধানসভার ডেপুটি স্পিকার নির্বাচিত হন। তিনি ১৯৮২, ১৯৮৭, ১৯৯২, ১৯৯৬ এবং ২০০১ সালে পুনঃনির্বাচিত হবেন (যদিও শেষ দুটি নির্বাচনে তিনি নলহাটি আসনের প্রতিনিধিত্ব করেছিলেন।

১৯৮০ সালে পশ্চিমবঙ্গের উর্দু একাডেমি প্রতিষ্ঠিত হয় যার চেয়ারম্যান ছিলেন শামস। তিনি ১৯৯২ সালে নিযুক্ত হয়ে মোহামেডান স্পোর্টস ক্লাবের সভাপতি হিসেবেও বেশ কয়েক বছর দায়িত্ব পালন করেন।

শামস ১৫ বছর অল ইন্ডিয়া ফরওয়ার্ড ব্লকের কেন্দ্রীয় কমিটির সদস্য ছিলেন। অসুস্থতার কারণে ২০০৫ সালে তিনি তার মন্ত্রী পদ থেকে পদত্যাগ করেন। একজন চমৎকার বক্তা, শামস ভারতে একজন মুসলিম নেতা হিসাবে জনপ্রিয় ছিলেন, যিনি তার মনের কথা বলতে দ্বিধা করেননি এবং তারা এমন উদাহরণ ছিল যখন তিনি তার সম্প্রদায়ের সাথে সম্পর্কিত সমস্যাটি নিয়ে তার পার্টি লাইনকেও অঙ্গুলি করেননি।

কলিমউদ্দিন শামস ১৮ মার্চ ১৯৮৪-এ আইপিএস বিনোদ কুমার মেহতা, ডিসিপি (বন্দর) এর নৃশংস হত্যাকাণ্ডের সাথে জড়িত।

তথ্যসূত্র
---------

1. 1 2 3 4 5 6 7  *Towards Socialism*. *Com. KALIMUDDIN SHAMS PASSED AWAY  ওয়েব্যাক মেশিনে আর্কাইভকৃত ২১ মার্চ ২০১৪ তারিখে*
**কসিরউদ্দিন তালুকদার** (১৮৯৯-১৯৭১) ছিলেন একজন পাকিস্তানি চিকিৎসক এবং রাজনীতিবিদ যিনি বাংলাদেশের স্বাধীনতা যুদ্ধে মৃত্যুবরণ করেন এবং ১৯৭১ সালের শহীদ বুদ্ধিজীবী হিসেবে বিবেচিত হন।

প্রাথমিক জীবন এবং শিক্ষা
------------------------

তালুকদার ১৮৯৯ সালের ১৭ জুলাই মহিষমুন্ডা, দুপচাঁচিয়া, বগুড়া, বেঙ্গল প্রেসিডেন্সি, ব্রিটিশ রাজে জন্মগ্রহণ করেন। তিনি জমিদার পরিবারে জন্মগ্রহণ করেন। তিনি সোনামুখী উচ্চ বিদ্যালয়ে প্রাথমিক শিক্ষা শুরু করেন, বগুড়া জিলা স্কুল থেকে ম্যাট্রিকুলেশন এবং কলকাতার স্কটিশ চার্চ কলেজ থেকে আইএসসি সম্পন্ন করেন। ১৯২৯ সালে তিনি কলকাতা মেডিকেল কলেজ থেকে এমবিবিএস সম্পন্ন করেন।

কর্মজীবন
--------

তালুকদার ১৯৩০ সালে বগুড়ায় চিকিৎসা পেশা শুরু করেন। তিনি একটি ফার্মেসি দিয়ে তার চিকিৎসা অনুশীলন চালাতেন। তার ফার্মেসির নাম ছিল ইউনাইটেড মেডিকেল স্টোর। তিনি গরিবদের বিনামূল্যে তার চিকিৎসা পরামর্শ ও ওষুধ সরবরাহ করেন যা তাকে *হামার গরীবের ডাক্তার* বা দরিদ্রদের চিকিত্সক নামে অভিহিত করেছিল। তিনি ১৯৪৭ সাল পর্যন্ত বেঙ্গল লেজিসলেটিভ কাউন্সিলের সদস্য, বগুড়া মুসলিম লীগের সভাপতি, বগুড়া জিল বোর্ডের চেয়ারম্যান, আজিজুল হক কলেজের অন্যতম প্রতিষ্ঠাতা সদস্য, বগুড়া ডাক্তার সমিতির সভাপতি ছিলেন।

বগুড়ায় সাংস্কৃতিক অনুষ্ঠানে সক্রিয় ছিলেন।

তালুকদার ১৯৭১ সালের মার্চ মাসে বগুড়ায় অসহযোগ আন্দোলন সংগঠিত করার সাথে জড়িত ছিলেন। তিনি বাংলাদেশের স্বাধীনতার সমর্থনে জেলায় জেলায় সমাবেশে নেতৃত্ব দেন। বাংলাদেশের স্বাধীনতা যুদ্ধ শুরুর পর তিনি মুক্তিবাহিনীর সদস্যদের চিকিৎসা করেন। তিনি এবং তার পরিবার বগুড়া শহর ছেড়ে তার জন্মস্থান মহিষমুন্ডায় চলে যান। সেখানে তিনি বগুড়া শহরের আহতদের চিকিৎসা করেন। পাকিস্তান সেনাবাহিনী তার বাড়ি এবং ফার্মেসি পুড়িয়ে দেয়। ১৯৭১ সালের ২১ মে তিনি স্ত্রীকে নিয়ে বগুড়া শহরে ফিরে আসেন।

মৃত্যু
------

২৯ মে ১৯৭১ তারিখে পাকিস্তান সেনাবাহিনীর সদস্যরা তাকে তার বাড়ি থেকে স্থানীয় থানায় নিয়ে যায়। একই দিনে বগুড়া সেনানিবাসের কাছে মাঝিরায় আরও ১১ জন বেসামরিক লোকের সঙ্গে তিনি নিহত হন। পরে স্থানীয় লোকজন তার লাশ শনাক্ত করেন।

বাংলাদেশ পোস্ট অফিস ১৪ ডিসেম্বর ১৯৯৪ সালে তার ছবি সহ স্মারক ডাকটিকিট প্রকাশ করে।

তথ্যসূত্র
---------

1. 1 2  ডা. কসিরউদ্দিন তালুকদার। *Prothom Alo*। Dhaka। ২০ ডিসেম্বর ২০১৪। সংগ্রহের তারিখ ৩ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  খান, মোয়াজ্জেম হোসেন। "Talukder, Kosiruddin"। *বাংলাপিডিয়া* (ইংরেজি ভাষায়)। সংগ্রহের তারিখ ৭ মার্চ ২০১৭। খান, মোয়াজ্জেম হোসেন। "Talukder, Kosiruddin". *বাংলাপিডিয়া*. Retrieved ৭ মার্চ ২০১৭.
হিন্দুধর্মে **পরমেশশক্তি** হল পরমেশ্বর বা ঈশ্বরের শক্তি, সগুণ ব্রহ্ম। এটি হল মায়া, অনাদ্যবিদ্যা 
(আদিহীন অবিদ্যা) যার পরম অর্থে কোন বাস্তবতা নেই কিন্তু এর প্রভাবের থেকে উচ্চতর এবং তাদের দ্বারা অনুমান করা হয়েছে, তাই একে অব্যক্তও বলা হয়। এটি ঈক্ষণ (দেখা, চিন্তা), সংকল্প (উদ্দেশ্য) এবং পরিণাম (রূপান্তর) দ্বারা প্রতিষ্ঠিত। পরমেশশক্তি এই সমগ্র জগতের জন্ম দেয়। অতএব, এটি
প্রকৃতি।

গুণাবলী
-------

আদি শঙ্কর পরমেশশক্তি বা মায়াকে যোগ্য করে তোলেন, যেমন – এটি সত (বাস্তব), অসত (অবাস্তব) নয়, উভয়ই নয়; এটি ভিন্ন নয়, অভিন্ন (অভিন্ন নয়), "উভয় নয়"। শ্রেনগেরির শ্রী চন্দ্রশেখর ভারতী ব্যাখ্যা করেন যে, যেটি কখনো কারো দ্বারা অনুভব করা যায় না তা অবাস্তব এবং যা বাস্তব তার কোন অস্তিত্ব নেই। কারণ এটি বাস্তব নাকি অবাস্তব তা নির্ধারণ করা সম্ভব নয়, এই শক্তি অনির্বাচনীয় (অবর্ণনীয়)।

পরমেসাশক্তি হল ত্রিগুণাত্মিকা অর্থাৎ তিনটি গুণের অধিকারী – রজঃ, তমঃ ও সত্ত্ব। সেইজন্য এর তিনটি শক্তি রয়েছে –বিক্ষেপশক্তি যা রজঃ, অবরণশক্তি যা তমঃ ও জ্ঞানশক্তি যা সত্ত্ব। প্রথম দুটি বন্ধনের কারণ; তৃতীয়টি মুক্তির জন্য তৈরি করে। বিক্ষেপশক্তি জীবের সাথে এবং ঈশ্বরের সাথে যুক্ত অন্তহীন সংসারকে গতিশীল করে যিনি বিশ্ব সৃষ্টির কারণ এবং কোন সৃষ্টি এই শক্তি দ্বারা প্রভাবিত হয়। রজঃ ও তমঃ জীবের আধ্যাত্মিক উন্নতিতে বাধা দেয়।

তাৎপর্য
-------

পরমেশশক্তি তার তিনটি গুণ ও তিনটি শক্তির কারণে স্থূল দেহ, সূক্ষ্ম দেহ এবং স্বতন্ত্র আত্মার কার্যকারক দেহ, অনাত্মান সৃষ্টি করে, যা তারপর চেতনার তিনটি অবস্থার সাথে সংযুক্ত হয়। এই শক্তি জীবকে অস্তিত্বের অভিজ্ঞতা এবং চৈতন্যের চতুর্থ অবস্থার জন্য প্রস্তুত করে। পদার্থের তিনটি উপাদান, সত্ত্ব, তমঃ ও রজঃ, যা বিশ্বকে তৈরি করে এবং বিশ্ব নিজেই স্থায়ী নয়, তারা পরিবর্তিত হতে থাকে, তাদের নাম ও রূপ রয়েছে এবং সুখ ও দুঃখের ক্রমবর্ধমান দ্বারা গঠিত। আদি শঙ্কর ব্যাখ্যা করেছেন যে দেহহীনতা (অর্থাৎ দেহের সাথে চিহ্নিত না হওয়ার অবস্থা) পুণ্যকর্মের ফসল নয়, কারণ মূর্তিহীনতা আত্মার অন্তর্নিহিত। কাজের ফলাফল থেকে মুক্তি ভিন্ন। মুক্তি হল ব্রহ্ম।

তথ্যসূত্র
---------

1. ↑  Sri Candrasekhara Bharati of Srngeri। *Sri Samkara's Vivekacudamani*। Mumbai: Bharatiya Vidya Bhavan। পৃষ্ঠা 127। ওসিএলসি 633667305। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Vidyashankar। "Sankara and the nature of Avidya"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Sri Candrasekhara Bharati of Srngeri। *Sri Samkara's Vivekacudamani*। Mumbai: Bharatiya Vidya Bhavan। পৃষ্ঠা 128। ওসিএলসি 633667305। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sri Candrasekhara Bharati of Srngeri। *Sri Samkara's Vivekacudamani*। Mumbai: Bharatiya Vidya Bhavan। পৃষ্ঠা 129। ওসিএলসি 633667305। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Adi Shankara (১৯৮০)। *Self-knowledge*। New York: Ramakrishna-Vivekananda Center। পৃষ্ঠা 51। আইএসবিএন 9780911206111। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Adi Shankara (১৯৭২)। *Brahma-Sutra-Bhasya*। Kolkata: Advaita Ashrama। পৃষ্ঠা 27–28। আইএসবিএন 8175051051। উদ্ধৃতি টেমপ্লেট ইংরেজি প্যারামিটার ব্যবহার করেছে (link)